OpenLLM-France/wikimedia huggingface dataset:
# Margarida de Parma

Margarida de Parma o Margarida d'Àustria (Oudenaarde, 5 de juliol de 1522 - Ortona, Ducat de Parma, 18 de gener de 1586) fou infanta de Castella, governadora dels Països Baixos (1559-1567) i duquessa consort de Parma (1552-1586).

## Família

Nascuda el 1522 fruit d'una relació extramatrimonial de Carles I de Castella i Joana Van der Gheynst. Es casà el 29 de febrer de 1536 a Nàpols amb Alexandre de Mèdici, duc de Florència, i fill il·legítim del Papa Climent VII. D'aquesta unió no hi hagué fills a causa de la sobtada mort l'any següent del duc florentí.
Es casà, en segones núpcies, el 4 de novembre de 1538 amb el duc de Parma Octavi I de Parma, net del Papa Pau III. D'aquesta unió nasqueren:
* l'infant Alexandre I de Parma (1545-1592), duc de Parma i governador dels Països Baixos
* l'infant Carles Farnese (1545)
Per la seva unió amb el seu últim marit Margarida d'Àustria és coneguda amb el nom de Margarida de Parma.

## Governadora dels Països Baixos

El 1559 el seu germà gran Felip II de Castella la nomenà governadora dels Països Baixos, enmig d'una difícil i moguda situació: la nova ideologia calvinista s'anava estenent amb força en aquells territoris.
Així mateix el país tenia greus problemes interns, una alarmant situació econòmica, problemes socials entre catòlics i protestants i continus complots de la noblesa per demanar més autonomia. Així mateix, la política desenvolupada per Felip II no ajudà a pacificar la regió.A principis de 1565, un nombrós grup de nobles menors, inclòs Lluís de Nassau, el germà petit de Guillem va formar el Compromís dels Nobles, que el 5 d'abril van oferir una petició a Margarida de Parma, per sol·licitar la fi de la persecució dels protestants, que anomenaven Inquisició fou rebutjada i es va decretar la prohibició de predicar el protestantisme en decrets de juny i juliol. Calvinistes, anabaptistes i menonites, enfurismats per l'opressió catòlica i teològicament contraris a l'ús catòlic d'imatges de sants, que als seus ulls entraven en conflicte amb el Segon Manament, van destruir estàtues de centenars d'esglésies i monestirs dels Països Baixos d'agost a octubre de 1566 en una onada d'iconoclasme es va estendre pels països baixos. Margarida de Parma va emetre un decret en agost prohibint l'iconoclasme.
Una vegada assolit això, l'aixecament va començar a ser sufocat, encara que massa tard segons el criteri de Felip II, que va nomenar Fernando Álvarez de Toledo, Duc d'Alba, descendent del rei Alfons XI de Castella, per a reemplaçar la seva germana Margarida en la governació dels Països Baixos.
Margarida llavors es retirà a Itàlia veient com el seu fill Alexandre Farnese ocupava el mateix càrrec que ella havia hagut de deixar. Morí a Ortona el 1586

## Referències

* ↑ Soen, Violet «The Beeldenstorm and the Spanish Habsburg Response (1566-1570)» (en anglès). Low Countries Historical Review, 131, 1, 2016, pàg. 105.
# Lorraine Crapp

Lorraine Joyce Crapp (Sydney, Austràlia 1938) és una nedadora australiana, ja retirada, guanyadora de quatre medalles olímpiques i especialista en crol.

## Biografia

Va néixer l'1 d'octubre de 1938 a la ciutat de Sydney, capital de l'estat de Nova Gal·les del Sud.

## Carrera esportiva

Va participar, als 18 anys, en els Jocs Olímpics d'Estiu de 1956 realitzats a Melbourne (Austràlia), on va aconseguir guanyar la medalla d'or en la prova dels 400 metres lliures, establint un nou rècord olímpic amb un temps de 4:54.6 minuts, i en la prova dels relleus 4x100 metres lliures, estalint un nou rècord del món amb un temps de 4:17.1 minuts. Així mateix en aquests mateixos Jocs guanyà la medalla de plata en la prova dels 100 metres lliures, just per darrere de la seva compatriota Dawn Fraser.
En els Jocs Olímpics d'Estiu de 1960 realitzats a Roma (Itàlia) únicament participà en la prova dels relleus 4x100 metres, on aconseguí guanyar la medalla de plata.
Al llarg de la seva carrera guanyà cinc medalles en els Jocs de l'Imperi Britànic i de la Comunitat, tres d'elles d'or.
# Marie-Loup Sougez

Marie-Loup Sougez (París, 1930 – Madrid, 2019) va ser una historiadora de la fotografia pionera a Espanya i autora d'un treball fonamental per a l'estudi d'aquesta disciplina.

## Biografia

Marie-Loup Sougez va néixer en Paris en 1930. Era filla del fotògraf Emmanuel Sougez, qui va influir decisivament en la seua passió per la fotografia i al que va dedicar diversos estudis. Durant l'ocupació nazi de París, va viure en una granja als afores de la capital francesa a la qual va tornar poc abans del seu alliberament. La Divisió Leclerc plena d'espanyols ocupant els carrers d'un París lliure va ser per a ella una impressió inoblidable. De fet, va estudiar llengua i literatura espanyoles a la universitat i, en els anys 1960, es va casar amb un pintor espanyol establert a París, Ramón Cascado. Tots dos es van instal·lar a Espanya en 1974. A Madrid va treballar en la redacció d'Historia 16 abans de dedicar-se a la recerca històrica de la fotografia.

## Obra

En 1981, l'editorial Càtedra va publicar l'obra de Marie-Loup Sougez titulada Història de la fotografia. En aquesta obra, l'autora exposava una visió general de la disciplina amb una prosa àgil i amb l'esperit d'un treball divulgatiu pensat per a la seua edició en format de butxaca. Va incloure un capítol final dedicat a la història de la fotografia a Espanya, des dels seus orígens fins a la Guerra Civil. L'objectiu d'aquest últim capítol, segons deia la mateixa autora en el pròleg, era el de satisfer un buit existent. La realitat és que es va convertir en un treball pioner i en una referència fonamental per als estudiosos que van seguir les seues passes.
Des de la seua eixida al mercat, la Història de la fotografia de Marie-Loup Sougez es va convertir en part de la bibliografia bàsica de la disciplina i en referència fonamental dels investigadors de la història de la fotografia a Espanya, com testifiquen els molts autors que la citen.
La Història de la fotografia de Sougez va ser reeditada en nombroses ocasions i en 2011 va aparèixer revisada i ampliada. Altres treballs seus d'interès van ser un Diccionari d'història de la fotografia elaborat amb Helena Pérez Gallardo i una Història general de la fotografia de la qual va ser coordinadora.
En els últims anys va estar vinculada al Museu Reina Sofia, on organitzava conferències.

## Referències

* ↑ «ABC (Madrid) - 18/03/2019, p. 63 - ABC.es Hemeroteca». hemeroteca.abc.es. [Consulta: 1r juny 2019].
* ↑ dice, Charles. «Marie-Loup Sougez, en el recuerdo». MiCiudadReal.es, 12-04-2019. [Consulta: 1r juny 2019].
* ↑ «Entrevista con Marie-Loup Sougez en 1982».
* ↑ Fontanella, Lee. Historia de la fotografía en España. El Viso, 1981.
* ↑ Riego, Bernardo. La introducción de la fotografía en España. Girona: CCG Ediciones, 2000.
* ↑ Sougez y Pérez Gallardo, Marie-Loup y Helena. Diccionario de historia de la fotografía. Cátedra, 2003.
* ↑ Sougez (coord), Marie-Loup. Historia General de la fotografía. Cátedra, 2007.
# Marine Tondelier

Marine Tondelier (Bois-Bernard, 23 d'agost de 1986) és una política francesa i secretària nacional d'Europa Ecologia-Els Verdss. Va ser escollida com a secretària nacional després de guanyar el 90,8% dels vots a la segona volta del congrés el 10 de desembre de 2022. Marine Tondelier va posar en marxa a l'octubre la refundació del moviment com a Les Ecologistes, i va iniciar una reforma dels estatuts.

## Referències

* ↑ «Marine Tondelier, candidate au congrès d’EELV : « Notre objectif, un million de sympathisants d’ici 2027 »» (en francès). Le Journal du Dimanche, 23-11-2022. [Consulta: 8 juliol 2023].
* ↑ «11ème circonscription du Pas-de-Calais (62) : Résultats des élections législatives de 2017» (en francès). les-elections.info.
* ↑ «Sanctionner les parents des émeutiers, "le comble du libéralisme", estime Marine Tondelier» (en francès). France Inter, 05-07-2023. [Consulta: 8 juliol 2023].
* ↑ «Marine Tondelier, the new leader of France's Green party, embarks on a delicate mission» (en anglès). Le Monde.fr, 07-12-2022.
* ↑ «Marine Tondelier: un an de refondation avant le test des européennes» (en francès). Le Point, 10-12-2023. [Consulta: 7 juliol 2024].
# Marine Hugonnier

Marine Hugonnier (París, França, 1969) és una artista francesa.
Va estudiar Filosofia entre els anys 1991 i 1993 a la Université de Paris. Va continuar els seus estudis de postgrau en Antropologia a la Universitat de Nanterre. Més tard va estudiar art al Fresnoy Studio National des Arts Contemporaines de Lille, França. Ha exposat internacionalment, amb exposicions individuals a Villa Romana (Florencia), Kunstverein (Brauschweig, Alemanya), Die Tankstelle (Berlin), Konsthall Malmo, (Malmo, Suecia), Frac Champagne-Ardenne (Reims, Franca), Galeria Nogueras Blanchard (Barcelona) i la Biennal de Venècia 2007.

## Referències

* ↑ «Hugonnier, Marine». Web. MACBA. Arxivat de l'original el 2015-04-02. [Consulta: 31 març 2015].
# María Rosa Verdú Alonso

Maria Rosa Verdú Alonso (Elx, 14 d'abril de 1946) és una política i sindicalista valenciana.
Estudià Magisteri i dret, però treballà com a empleada de banca al Banco de Bilbao, tot fundant el sector de banca del sindicat UGT i ocupant la secretaria de premsa de la secció local de 1975 a 1979.
Inicialment, fou una de les fundadores del Partido Socialista Popular a Elx, però decebuda amb Enrique Tierno Galván l'abril de 1977 va ingressar al PSOE. Fou secretària de l'Agrupació Socialista d'Elx el 1979-1985 i membre de l'executiva del PSPV-PSOE. A les eleccions municipals espanyoles de 1979 fou escollida regidora de l'ajuntament d'Elx i diputada provincial d'Alacant. També formà part del plenari que el 1981 aprovà l'Estatut de Benicàssim.
Fou candidata socialista per la província d'Alacant a les eleccions generals espanyoles de 1979, tot i que no fou escollida fins a les de 1982. No es presentà a la reelecció el 1986 i el 1987 ocupà la regidoria d'educació i cultura de l'Ajuntament d'Elx, així com la presidència del Patronat del Misteri d'Elx fins a 2006, i de 1997 a 2012 directora del Museu de la Festa d'Elx.

## Referències

* ↑ Verdú Alonso, María Rosa a Memoria Digital de Elche
* ↑ Fitxa del Congrés dels Diputats
* ↑ Maria Rosa Verdú a la Fundació Pablo Iglesias
# Tavellera (desambiguació)

«Tavellera» té aquests significats:
* Tavellera (Zygophyllum fabago), planta zigofil·làcia
* Mongeta o fesol
# Taneytown

Taneytown és una població dels Estats Units a l'estat de Maryland. Segons el cens del 2000 tenia 5.128 habitants.

## Demografia

Segons el cens del 2000, Taneytown tenia 5.128 habitants, 1.786 habitatges, i 1.387 famílies. La densitat de població era de 687,5 habitants per km².
Dels 1.786 habitatges en un 47,9% hi vivien nens de menys de 18 anys, en un 56,1% hi vivien parelles casades, en un 15,6% dones solteres, i en un 22,3% no eren unitats familiars. En el 17,6% dels habitatges hi vivien persones soles el 7,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,22.
Per edats la població es repartia de la següent manera: un 34,1% tenia menys de 18 anys, un 7,3% entre 18 i 24, un 35,4% entre 25 i 44, un 15,7% de 45 a 60 i un 7,5% 65 anys o més.
L'edat mediana era de 31 anys. Per cada 100 dones de 18 o més anys hi havia 90,7 homes.
La renda mediana per habitatge era de 42.820 $ i la renda mediana per família de 49.615 $. Els homes tenien una renda mediana de 31.862 $ mentre que les dones 24.261 $. La renda per capita de la població era de 16.258 $. Entorn del 9% de les famílies i l'11,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Taneytown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Taneytown». American Fact Finder. Oficina del Cens dels Estats Units, 12-01-2010.
# Tarpeia

«Tarpeia» té aquests significats:
* Tarpeia (filla de Tarpei), filla d'Espuri Tarpei, dona nom a la Roca Tarpeia
* Roca Tarpeia, pendent de l'antiga Roma, a prop del cim sud del turó Capitolí
* Aternia Tarpeia o lex Tarpeia, llei de l'antiga Roma del 455 aC
* Gens Tarpeia, gens romana patrícia
# Temporada 1991-1992 del Liceu

| Temporada 1991-1992 del Liceu |||||||
| Òpera | Compositor | Director musical | Director d'escena | Papers principals | Producció | Dates |
| Salomé | Richard Strauss | | | Eva Marton, Simon Estes | | |
| La bohème | Giuseppe Verdi | | | Jaume Aragall, Mirella Freni, Miriam Gauci | | |
| La traviata | Giuseppe Verdi | Uwe Mund/Randall Behr | Helmut Polixa | Verónica Villarroel/Stephanie Friede, Roberto Alagna/Vincenzo La Scola, María Uriz, Maria Àngels Sarroca, Keith Olsen, Franz Grundheber/Barry Mora | | 9 al 20 de març |
| Maria Stuarda | Gaetano Donizetti | Richard Bonynge | Giancarlo Del Monaco | Daniela Dessì/Jenny Drivala/Christine Weidinger, Agnes Baltsa//Christine Weidinger/Stefania Toczyska, Giuseppe Sabatini/Diego d'Auria, Stefano Palatchi/Michele Pertusi/Francesco Ellero D'Artegna, Manuel Garrido/Georg Tichy, María Uriz | | 2 d'abril |
| Werther | Jules Massenet | Gian Paolo Sanzogno | Hugo de Ana | Alfredo Kraus, Enric Serra, Alfonso Echevarría, Martha Senn, Gloria Fabuel | Gran Teatre del Liceu / Teatro Comunale di Bologna | 29 de juny, 3, 7, 11, 15 i 19 de juliol |
| Les noces de Fígaro | Wolfgang Amadeus Mozart | Craig Smith | Peter Sellars | James Maddalena, Jayne West, Jeanne Ommerlé, Sanford Sylvan, Susan Larson, Sue Ellen Kuzma, Thomas Hammons, Frank Kelley, William Cotten, Lynn Torgove, Herman Hildebrand | | |

## Referències

* ↑ Tribó, Jaume «Cronologia liceística». . Arxivat 2014-12-04 a Wayback Machine. «Còpia arxivada». Arxivat de l'original el 2014-12-04. [Consulta: 1r desembre 2014].
* ↑ Cartell
* ↑ Tribó, Jaume «Cronologia liceística». . Arxivat 2014-12-28 a Wayback Machine. «Còpia arxivada». Arxivat de l'original el 2014-12-28. [Consulta: 28 desembre 2014].
* ↑ Cartell
* ↑ Tribó, Jaume. «Cronologia liceista». Arxivat de l'original el 17 de setembre 2021. [Consulta: 8 març 2018].
# Tetraclinis

Tetraclinis és un gènere coníferes de la família Cupressaceae endèmic de l'oest de la regió mediterrània, de fulla perenne. Consta d'una sola espècie viva, Tetraclinis articulata i dues d'extintes.
Està estretament emparentat amb els gèneres Platycladus, Microbiota i Calocedrus. En texts antics, de vegades se'l considera dins els gèneres Thuja o Callitris.

## Noms comuns

Tetraclinis articulata rep diversos noms comuns en català: alerç africà, sandàraca, sandaraca, savina articulada, savina de Cartagena, savina de moro, tuia articulada, xiprer quadrivalve.

## Característiques

És un arbre petit de creixement lent que fa 6–15 m d'alçada (rarament 20 m); sovint té més d'un tronc des de la base. Les fulles, amb la forma dels xiprers, fan d'1 a 8 mm de llarg i d'1 a 1,5 mm d'ample. Les pinyes fan de 10 a 15 mm de llarg i quan maduren són de color marró. Les llavors fan de 5 a 7 mm de llargada i 2 mm d'ample, amb ales papiràcies a cada costat.
És de les poques coníferes que rebroten quan se les talla, i això és una adaptació als incendis forestals i a l'acció moderada dels animals herbívors.

## Distribució

És oriünd del nord-oest d'Àfrica i les muntanyes Atles del Marroc, Algèria i Tunísia; també es troba a Malta i Cartagena (Espanya). Creix en altituds relativament baixes i en climes secs termomediterranis.

## Usos

És l'arbre nacional de Malta. La resina (sandàraca) es fa servir per fer un vernís i laques per conservar pintures. La fusta es fa servir per treballs decoratius. També se'n fan bonsais i s'utilitza com a planta ornamental (per exemple, als jardins del palauet de Maria Cristina de Barcelona).

## Amenaces

L'espècie, a part per la desforestació per obtenir-ne la fusta i fer conreus, està amenaçada per la sobrepastura.

## Imatges

* Tetraclinis articulata a Cartagena, regió de Múrcia
* Pinyes de Tetraclinis a Al Hoceima
* Tetraclinis articulata

## Referències

* ↑ http://books.google.cat/books?id=fuwBN04nF9QC&pg=PA118&lpg=PA118&dq=barbary+thuja&source=bl&ots=8IHOTJDovW&sig=GA6vr4pZ2ehEYozmp8Pc2Xl9Yu0&hl=ca&ei=CeWZSerfKJ6DtwfTl5CcCw&sa=X&oi=book_result&resnum=1&ct=result
* 1 2 «BioLib: Biological library - Tetraclinis». [Consulta: 15 febrer 2023].
* ↑ «Noms de plantes. Corpus de fitonímia catalana | TERMCAT». [Consulta: 15 febrer 2023].
* 1 2 Farjon, A. (2005). Monograph of Cupressaceae and Sciadopitys. Royal Botanic Gardens, Kew. ISBN 1-84246-068-4
* ↑ Rushforth, K. (1999). Trees of Britain and Europe. Collins ISBN 0-00-220013-9.
* ↑ "Notes on Historical Oil Painting Varnishes", by James C. Groves
# The Sounds

The Sounds és un grup de música de Helsingborg, a la regió d'Escona (Skåne), format el 1998. Els seus èxits més importants són Hit me! i Living in America. La seva cançó "Seven Days a Week" (set dies a la setmana) de l'àlbum Living in America va ser triada com a música per al videojoc de Futbol FIFA 2005 de la Sony Playstation 2 i l'Xbox.

## Membres del grup

* Maja Ivarsson (nascuda el 1979) - cantant
* Felix Rodriquez (nascut el 1979) - guitarra
* Johan Bengtsson (nascut el 1979) - baix
* Jesper Anderberg (nascut el 1981) - sintetitzador
* Fredrik Nilsson (nascut el 1979) - bateria

## Discografia
### Àlbums

* Living In America (2002)
* Dying To Say This To You (2006)
* Crossing The Rubicon (2009)
* Something to Die For (2011)

### Senzills

* Hit Me! (2002)
* Living In America (2002)
* Rock 'n' Roll (2003)

### Demos

* Under My Skin
* Goodbye 70's
* 24 Hour Love
* Bombs Bombs Away
* Turn Back The Time(Breathe)
* You Will Never See Me Down Again
* Come Inside
* Living In America(Radio Edit)
* She Moves

## Enllaços externs

* Pàgina web oficial
# Frederic II Paolo Novello Montefeltro

Frederic II Paolo Novello Montefeltro va ser fill de Siginolf I Montefeltro i comte titular de Montefeltro des del 1364 (el comtat romania ocupat pel cardenal Gil de Albornoz des del 1359). El 1357 el seu pare el va nomenar conservador de la República de Siena. El 1360 va intentar recuperar Urbino d'on el seu pare havia estat expulsat pel cardenal Albornoz, però va ser rebutjat. Va morir vers el 1370. Es va casar una primera vegada amb una dona no identificada, i per segona vegada el 1363 amb Teodora Gonzaga, filla d'Ugolino Gonzaga. Va deixar quatre fills: Antoni II Montefeltro, Nolfo II Montefeltro, Galasso Montefeltro i Guiu Montefeltro.

## Referències

* ↑ Bicheno, Hugh. Vendetta: high art and low cunning at the birth of the Renaissance (en anglès). Weidenfeld & Nicolson, 2008, p.73.
# GNU Guix

GNU Guix (pronunciat) és un gestor de paquets pel sistema GNU. Està basat en el gestor de paquets Nix, amb APIs en Guile Scheme, i només proporciona programari lliure.
El projecte GNU va anunciar el novembre del 2012 la primera publicació de GNU Guix, un gestor de paquets funcional basat en Nix que proporciona, entre altres coses, APIs en el llenguatge Scheme. El projecte el va iniciar el juny del 2012 Ludovic Courtès, un dels desenvolupadors de GNU Guile. El 20 d'agost del 2015 es va anunciar que Guix s'havia portat a GNU Hurd, cosa que el feia el primer gestor de paquets natiu de Hurd.
El projecte Guix també desenvolupa la Guix System Distribution (abreujat GuixSD), un sistema GNU instal·lable complet que utilitza el nucli Linux-libre i el sistema d'inicialització GNU Shepherd.

## Referències

* ↑ https://www.gnu.org/software/guix/manual/guix.html#FOOT1
* ↑ Ludovic Courtès. «Functional Package Management with Guix». Madrid, Spain: European Lisp Symposium, 2013.
* ↑ Courtès, Ludovic. «Introducing GNU Guix». gnu-system-discuss, 23-11-2012.
* ↑ Stallman, Richard. «A GNU Distribution». gnu-system-discuss, 05-06-2012.
* ↑ Ragkousis, Manolis. «[GSoC update Porting Guix to GNU/Hurd]». guix-devel, 20-08-2015. [Consulta: 20 agost 2015].
* ↑ «GNU Guix Package Manager Ported To GNU Hurd». Phoronix, 20-08-2015. [Consulta: 20 agost 2015].
* ↑ «What to call Guix?». gnu-system-discuss, 15-01-2015.
# Gears of War 4

Gears of War 4 o Gears 4 és un videojoc d'acció i shooter en tercera persona desenvolupat per The Coalition i distribuït per Microsoft llançat l'11 octubre 2016 per Xbox One i Windows 10. És el primer videojoc de la saga del qual és propietari Microsoft i el primer per la seva consola de vuitena generació. El 15 de juny de 2015, en la conferència de l'Electronic Entertainment Expo, es va mostrar un "gameplay" de la mateixa sota el títol Gears 4, sent aquest un diminutiu, ja que en la pàgina web oficial figurava com Gears of War 4. Seqüela de Gears of War 3, afegeix nous personatges, enemics, armament i mecàniques de joc.

## Referències

* ↑ Wolf, Mark J. P.. Encyclopedia of Video Games (en anglès). vol.1. 2a ed.. ABC-CLIO, 2021, p. 212.

## Enllaços externs

* Sito web oficial
* Recopilado de críticas de Gears of War 4 en LogiaGamer
# Geary

Geary és una ciutat dels Estats Units a l'estat d'Oklahoma. Segons el cens del 2000 tenia 1.258 habitants.

## Demografia

Segons el cens del 2000, Geary tenia 1.258 habitants, 475 habitatges, i 305 famílies. La densitat de població era de 511,3 habitants per km².
Dels 475 habitatges en un 30,5% hi vivien nens de menys de 18 anys, en un 43,2% hi vivien parelles casades, en un 15,8% dones solteres, i en un 35,8% no eren unitats familiars. En el 32,2% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 3,27.
Per edats la població es repartia de la següent manera: un 29,3% tenia menys de 18 anys, un 7,2% entre 18 i 24, un 25,8% entre 25 i 44, un 19,6% de 45 a 60 i un 18% 65 anys o més.
L'edat mediana era de 35 anys. Per cada 100 dones de 18 o més anys hi havia 90 homes.
La renda mediana per habitatge era de 23.088 $ i la renda mediana per família de 28.409 $. Els homes tenien una renda mediana de 23.021 $ mentre que les dones 16.667 $. La renda per capita de la població era de 10.538 $. Entorn del 21,2% de les famílies i el 24,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Geary». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Geary». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Gaig atzur

El gaig atzur (Cyanocorax coeruleus) és una espècie d'ocell de la família dels còrvids (Corvidae) que habita boscos i matolls de l'est del Paraguai, nord-est de l'Argentina i zones properes del Brasil.

## Referències

* ↑ «Gaig atzur». Cercaterm. TERMCAT, Centre de Terminologia.
# Rata espinosa de Tomes

La rata espinosa de Tomes (Proechimys semispinosus) és una espècie de rosegador de la família de les rates espinoses. Viu a Colòmbia, Costa Rica, l'Equador, Hondures, Nicaragua i Panamà. Es tracta d'un animal nocturn i solitari. El seu hàbitat natural són els boscos primaris i secundaris de plana. El seu entorn està afectat per la desforestació.
Aquest tàxon fou anomenat en honor del granger i zoòleg britànic Robert Fisher Tomes.

## Referències

* ↑ Gómez-Laverde, M.; Aguilera, M.; Boada, C.; Timm, R. Proechimys semispinosus. UICN 2008. Llista Vermella d'espècies amenaçades de la UICN, edició 2008, consultada el 16 juliol 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 415. ISBN 978-0801893049.
# Gavià menjacrancs

El gavià menjacrancs o gavià d'Olrog (Larus atlanticus) és una espècie d'ocell de la família dels làrids (Laridae) que habita la costa atlàntica del nord-est de l'Argentina.